Լեոնիդ Կոգան

Լեոնիդ Բորիսովիչ Կոգան (, ), խորհրդային ջութակահար։ Դավիդ Օյստրախի հետ նա համարվում էր Խորհրդային Միության ամենատաղանդավոր ջութակահարներից մեկը։

Կենսագրություն 
Կոգանը ծնվել է հրեական ընտանիքում։ Հայրը լուսանկարիչ էր։ Նրա երաժշտական տաղանդը աչքի է ընկել հենց մանուկ հասակից։ Ծնողները տեղափոխվում են Մոսկվա, որպեսզի Կոգանը կարողանա սովորել Մոսկվայի կոնսերվատորիայում։ 1951 թվականին նա նվաճել է Թագուհի Եղիզաբեթի մրցանակը։ Նվաճել է նաև բազում այլ մրցանակներ։ Դասավանդել է Մոսկվայի կոնսերվատորիայում։ Նրա աշակերտներից են եղել ջութակահարներ Վիկտորիա Մուլլովան, Ալեքսանդր Բրուսիլովսկին, Օլեգ Կագանը և այլք։

1942 թվականին ամուսնացել է հայտնի ջութակահարուհի Էլիզավետա Գիլլելսի հետ։ Նրանց տղա Պավել Կոգանը ջութակահար և դիրիժոր է, իսկ նրանց աղջիկը դաշնակահարուհի։

Կոմպոզիտոր Ֆրանկո Մաննինոն գրել է կոնցերտ երեք ջութակների համար (Կոգանի, Գիլլելսի և նրանց տղայի համար)։ Նա նվագել է Ստրադիվարիուսի և Գվարներիի ջութակներ։ 
Կոգանը մահացել է շատ հանկարծակի՝ գնացքի մեջ։ Նա ուղևորվում էր Յարոսլավլ, իր որդու հետ ներկայացում տալու։

Ծանոթագրություններ 

Խորհրդային ջութակահարներ
Ռուս ջութակահարներ
ԽՍՀՄ ժողովրդական արտիստներ
Լենինի շքանշանի ասպետներ
Նովոդևիչյան գերեզմանատանը թաղվածներ
ՌԽՖՍՀ վաստակավոր արտիստներ
Մոսկվայի կոնսերվատորիայի շրջանավարտներ
Լենինյան մրցանակի դափնեկիրներ
Աշխատանքային կարմիր դրոշի շքանշանի ասպետներ
ՌԽՖՍՀ ժողովրդական արտիստներ
Սրտամկանի ինֆարկտից մահացածներ